Suv o‘tkazmaydigan Samsung Galaxy A52 5G sotuvga chiqdi

O‘tgan hafta Samsung Electronics kompaniyasi Samsung A52 va A52 5G smartfonlarini taqdim etgani to‘g‘risida xabar berilgandi. Beshincha avlod aloqa tarmog‘ini qo‘llab-quvvatlovchi qurilmalar 26-martdan sotuvga chiqdi, deb yozadi IXBT.

Xitoyda smartfonlarning tezkor xotirasi 8 Gb, ichki xotirasi esa 128 Gb bo‘lgan versiyasi 460 dollardan taklif etilmoqda, 8/256 Gb bo‘lgan versiya narxi 520 dollarni tashkil etyapti. Dastlabki xaridorlarga to‘liq simsiz bo‘lgan Galaxy Buds naushniklari sovg‘a tariqasida beriladi.
6,5 dyuymli Super AMOLED displey 120 gertsli yangilanish chastotasiga ega. Yuqori yorqinlik rejimida ushbu panel 800 kd/kvadrat metrga yetishi mumkin. Displey Gorilla Glass 5 shishasi bilan himoyalangan, smartfon korpusining o‘zi IP67 standarti bo‘yicha himoyaga ega. Akkumulyator sig‘imi — 4500 mA/soat.
Smartfonning asosiy kamerasi 64 megapikselli va F/1,8 diafragma obyektivli datchik bilan jihozlangan. U tasvirni optik barqarorlashtirish (OIS) va Tetra-binning texnologiyasiga ega. Gap o‘lchami 0,8 mikrometr bo‘lgan to‘rtta qo‘shni piksellar bittaga jamlanishi haqida ketmoqda. Odatdagi holatda kamera 16 megapiksel tiniqlikdagi suratlarni oladi, biroq 64 megapikselli suratlarni ham olishi mumkin.

Tungi rejim 12 ta kadr oladi va uni bitta yorqin tasvir sifatida birlashtiradi, shu bilan birga, optik barqarorlashtirgich ishlaydi. Asosiy kamera soniyasiga 4K sifatli 30 ta kadrni yozib olishga qodir. Shuningdek, 12 megapikselli o‘ta keng burchakli, 5 megapikselli makro va chuqurlikni o‘lchashga mo‘ljallangan kameralar mavjud.
Samsung A52 5G modeli Snapdragon 750G protsessorida ishlaydi, Android 11 bazasida boshqariladi. 32 megapikselli selfi-kamerada qurilmani blokdan chiqarishda foydalanish mumkin. Shuningdek, ekran ostida barmoq izi skaneri ham bor. Telefon nuashniklar uchun 3,5 millimetrli razyom va Dolby Atmos funksiyali stereodinamiklarga ham ega bo‘lgan.
Avvalroq yechiladigan akkumulyatorga ega “o‘lmaydigan” smartfon — Samsung Galaxy XCover5 taqdim etilgan edi.
 Samsung kompaniyasi smartfonlarni dron yordamida yetkazib berishni yo‘lga qo‘ydi